## El Consell col·labora amb el Col·legi de Psicologia en la formació dels professionals que elaboren informes pericials psicològics

*** Justícia destina 10.000 euros per a esta formació en 2025
* L’acord millorarà l’especialització dels professionals en l’elaboració d’informes pericials psicològics en els instituts de medicina legal de la Comunitat Valenciana**

El Consell ha aprovat un conveni de col·laboració de la Conselleria de Justícia i Administració Pública amb el Col·legi Oficial de Psicologia de la Comunitat Valenciana per a desenrotllar cursos formatius en l’àmbit del Protocol de derivació dels instituts de medicina legal i ciències forenses, en l’exercici 2025.

El conveni, dotat amb 10.000 euros, té com a finalitat millorar la formació i especialització dels psicòlegs judicials i forenses en l’elaboració d’informes pericials psicològics en els àmbits de família, menors i penal.

Els cursos es dirigixen a professionals de la psicologia que emeten informes pericials, amb l’objectiu d’establir unes directrius comunes que puguen servir de referència als qui s’encarreguen de la seua elaboració.

Fecha: 04/11/2025